Poliisi käskee pitämään ikkunat kiinni presidentti­saattueen ajan, vaikka hellettä on luvattu jopa 32 astetta – ”Heti aiheuttaa hämminkiä, jos ikkuna on auki”

Poliisi aikoo kiinnittää tarkasti huomiota jokaiseen kulkueen varrella olevaan avonaiseen ikkunaan.

Poliisi käskee pitämään ikkunat kiinni Donald Trumpin ja Vladimir Putinin autosaattueiden reittien varrella.­

Poliisi antoi lauantaina tarkat ohjeet niille helsinkiläisille, jotka asuvat Donald Trumpin ja Vladimir Putinin autosaattueiden reittien varrella. Muun muassa parvekkeilla tai asuntojen ikkunoissa ei poliisin ohjeiden mukaan saa kulkueen aikana roikkua.